Џером Ајзек Фридман

Џером Ајзек Фридман ( ) — американски физичар, институтски професор и професор по физика, во пензија при МИТ. Тој е добитник на Нобеловата награда за физика во 1990 година заедно со Хенри Веј Кендал и Ричард Едвард Тејлор, за откривањето на внатрешната структура на протоните, кои подоцна биле наречени кваркови.

Живот и кариера

Роден во Чикаго, Илиноис како дете на Лилиан и Селиг Фридман, продавач на машини за шиење, Фридмановите еврејски родители се доселиле во САД од Русија. Џером Фридманимал талент за уметност но се заинтересирал за физиката откако прочитал книга за релативноста од Алберт Ајнштајн. Тој ја одбил стипендијата од Институтот за уметност во Чикаго за да може да изучува физика на Чикашкиот универзитет. Додека таму работел под менторство на Енрико Ферми, и својот докторат го стекнал во 1956 година. Во 1960 година тој се вработил на факултетот за физика при МИТ.

Во 1968-69 година, патувајќи меѓу МИТ и Калифорнија, тој вршел експерименти со Хенри Веј Кендал и Ричард Едвард Тејлор во Стенфордскиот линиски забрзувачки центар кој го обезбедил првиот експериментален доказ за  тоа дека протоните имаат внатрешна структура, подоцна познати како кваркови. За ова свое откритие, Фридман, Кендал и Тејлор ја поделиле Нобеловата награда за физика. Тој е институски професор при МИТ.  Фридмен е член на одборот на спонзори на Билтенот на атомските научници.

Во 2008 година, Фридман примил почесен докторат од Белградскиот универзитет. Тој е почесен професор на Белградскиот универзитет за физика  и најпознатите светски институти: Институт за физика, Институт за физика, Земун и Нуклеарениот институт Винча.

Во 2003 годинабил еден од 22 нобеловци кои го потпишале хуманистичкиот манифест.

Објавени дела

 Фридман Џ. А., Кендал, Х. В., „Експериментална потрага за тешкиот електрон“, МИТ, Американско министерство за енергија септември 1967.
 Фридман Џ. А., „Длабоко нееластична електронска дифракција: експериментално“, МИТ, Американско министерство за енергија октомври 1971.

Поврзано
 Список на еврејски нобеловци

 Наводи 

 Надворешни врски 

 Jerome I. Friedman, Henry W. Kendall, Richard E. Taylor and the Development of the Quark, Resources with Additional Information from the Office of Scientific and Technical Information, United States Department of Energy
 Nobel Autobiography
 Nobel Lecture 1990
 Friedman page at MIT
 Jerome Friedman Playlist Appearance on WMBR's Dinnertime Sampler  radio show January 5, 2005
 Friedman Explains Role of Quarks in Killian Talk, Massachusetts Institute of Technology, (April 1, 2001)
 Will Innovation Flourish in the Future?  Opinion by Jerome Friedman, American Institute of Physics

Категорија:Американски физичари
Категорија:Членови на Националната академија на науките на САД
Категорија:Еврејски физичари
Категорија:Експериментални физичари
Категорија:Добитници на Нобеловата награда за физика
Категорија:Американски нобеловци
Категорија:Честични физичари
Категорија:Апсолвенти на Чикашкиот универзитет
Категорија:Професори на Масачусетскиот технолошки институт
Категорија:Еврејски нобеловци
Категорија:Живи луѓе
Категорија:Членови на Американското филозофско друштво